google/wiki40b huggingface dataset:
Big Rigs: Over the Road Racing

משחקיות

על עטיפת המשחק כתוב שהמטרה המרכזית של המשחק היא שהשחקן "[..] יעביר מטען לא חוקי, תוך כדי שהמשטרה רודפת [אחריהם]"; למרות זאת, בפועל, אין כלל משטרה במשחק, וגם אין משימה כלשהי שצריך להשלימה. כמו כן, לשתי משאיות מתוך ה-4 שניתנות לבחירה, אין כלל מטען. בעטיפה כתוב גם שעל השחקן "להתחרות לאורך המדינה" כשנושאים את המטען. אף על פי שהיריב מופיע במשחק, אין מערכת בינה מלאכותית ליריב, והוא אינו זז ממקום ההתחלה שלו, מה שגורם לכך שהשחקן תמיד ינצח.
אף על פי שמופיעות חמש מפות במשחק, רק ארבע מהן ניתנות למשחק. אחת מין המפות, שנקראת "Nightride", לא עובדת כראוי, ובחירה במפה זו מקריסה את המשחק. כאשר השחקן מנצח במירוץ, המשחק מציג גביע זהב גדול בעל שלוש ידיות עם הכיתוב "YOU'RE WINNER!" שמאז שיחרורו של המשחק הפך לתופעת אינטרנט. המשחק מדי פעם לא מצליח להבחין בין אם השחקן מתחיל או מסיים את המירוץ כשהשחקן דרך נקודת ההתחלה, וכך, מסך הברכה על ניצחונו של השחקן במירוץ יכולה להופיע שניות לאחר תחילת המשחק מה שמוביל לסיום המירוץ בטרם עת.
בעקבות תלונות על המשחק, חברת Stellar Stone שיחררה פאץ' שאמור היה לתקן את הבעיות במשחק. בפאץ', תוקנה יכולת הבינה המלאכותית, כך שהשחקן היריב נע ולא עומד, אך כשהוא מגיע לקו הסיום הוא נעצר בטרם חצה אותו, ככה עדיין בלתי אפשרי להפסיד במשחק. Nightride, המפה שלא תוכננה כראוי והקריסה את המשחק הוחלפה בויריאציה של המפה הראשונה, Devil Passage 1. גרסאות מסוימות של הפאץ' מחליפות את הכיתוב "YOUR'E WINNER!" בכיתוב "YOU WIN!". הפאץ' הוסיף גם אפקטים של סאונד למשחק, דבר שלא היה קיים במשחק המקורי, ועותקים מאוחרים יותר של המשחק הופצו עם הפאץ' כברירת מחדל. למרות זאת, שום דבר לא נעשה במערכת הפיזיקה של המשחק, ובעיות נוספות במשחק לא תוקנו.
המשחק גם נודע כסובל מבעיות טכניות רבות, אשר נובעות מגורמים אפשריים רבים כגון - חוסר מקצועיות מצד המפתחים, בקרת איכות לוקה בחסר או שחרור מוצר טרם נסתיימה העבודה עליו. בין הליקויים הרבים במשחק ניתן למנות - היעדר מנגנון פיזיקלי, שחוסר קיומו במשחק מאפשר מצבים שאינם מציאותיים בעליל (כגון חציית המשאית דרך גופים קשיחים באין מפריע, ללא כל השפעה על מהירות המשאית וללא ספיגת נזקים. נסיעה במעלה שיפוע, אך שוב, ללא תאוטה כפי שמצופה). חוסר גיוון חריג בפס-קול של המשחק, אשר אינו מכיל שום סאונד מעבר לצליל המנוע של המשאית. היעדר חסמים למפת המשחק - ניתן בקלות לנטוש את מפת המשחק על ידי המשך נסיעה בכיוון מסוים, שכן דבר לא מונע זאת. באופן תמוהה, בנסיעה לאחור (רוורס) ניתן להגיע למצב בו המשאית ממשיכה להאיץ באופן ממושך וקיצוני, ולמעשה היא יכולה להאיץ עד מהירות אינסופית. במעבר על גשר, המשאית "נופלת" מתחת לגשר, מה שמלווה בתקלות ויזואליות של המנוע הגרפי במשחק ונצפים עיוותים (גליצ'ים).

פיתוח

Big Rigs: Over the Road Racing פותח ותוכנת באוקראינה על ידי חברת Stellar Stone. סרגיי טיטוב זוכה כמפיק ושותף מתכנת של המשחק, אך ראיון עם YoureWinner.com, אתר סאטירי שמוקדש למם "You're Winner!", מראה כי סרגיי טיטוב טען כי הוא היה מעורב רק ביצירה וברישוי של המנוע הקנייני שלו לחברת Stellar Stone, דרך חברתו TS Group Entertainment.
Big Rigs במקור היה אמור להתפרסם עם Midnight Race Club: Supercharged! ככותרת אחת, משולבת. במקום זאת, חברת ההפצה GameMill Publishing החליטה לפצל את הפרויקט לשניים בשלב מוקדם של ההפקה. שני המשחקים שוחרר בשלב טרום-אלפא. הסיבה לפיצול איננה ברורה; טיטוב משער שזה כדי להגדיל את המכירות.
חרונימו רולי

אסטודיאנטס

רולי נולד בלה פלאטה, בירת פרובינציית בואנוס איירס שבארגנטינה. הוא גדל במחלקת הנוער של אסטודיאנטס ועלה לקבוצה הבוגרת בשנת 2012, כגיבוי לחוסטו ויאר ולאגוסטין סילבה. ב-3 באפריל 2014, בשל עזיבתו של ויאר לנסיונל ופציעתו של סילבה, ערך את הופעת הבכורה שלו בקבוצה, כשפתח בהרכב בהפסד 0–1 לארסנאל דה סארנדי. רולי שיחק ב-11 משחקים באותה העונה, ובעונת 2013/2014 היה לשוער הראשון של הקבוצה ושיחק בכל המשחקים.

דפורטיבו מלדונדו

בחודש יוני 2014 חתם רולי בדפורטיבו מלדונדו.

ריאל סוסיאדד

ב-24 ביולי 2014, כחודש לאחר שחתם בדפורטיבו מלדונדו, הושאל רולי לריאל סוסיאדד הספרדית. ב-28 באוגוסט 2014 ערך את הופעת הבכורה שלו בקבוצה, כשפתח בהרכב והוחלף בדקה ה-85 בשל פציעה בקרסול בהפסד החוץ 0–3 נגד קרסנודאר בשלב פלייאוף ההעפלה לליגה האירופית לעונת 2014/2015. הוא חזר לשחק בחודש נובמבר, וערך את הופעת הבכורה שלו בליגת העל הספרדית ב-20 בדצמבר 2014, כשפתח בהרכב בתיקו 1-1 נגד לבאנטה. ב-4 בינואר 2015 עזר לקבוצתו לנצח את ברצלונה בתוצאה 0–1 בעזרת מספר הצלות חשובות.
ב-4 ביולי 2015 הוארכה השאלתו של רולי בעונה נוספת. ב-19 ביולי 2016 חתם רולי במנצ'סטר סיטי האנגלית. ב-10 באוגוסט הושאל בחזרה לריאל סוסיאדד. ב-13 באוגוסט 2019 הושאל למונפלייה לעונה אחת.

קריירה בינלאומית

ב-20 במרץ 2015 זומן רולי לראשונה לסגל נבחרת ארגנטינה לקראת משחקי הידידות נגד אל סלבדור ואקוודור, אך לא שיחק. ב-7 בספטמבר 2018 ערך את הופעתו הבכורה בנבחרת בניצחון 3-0 על גואטמלה במשחק ידידות.
דימום מוחי

סימנים וסימפטומים

לסובלים מדימום מוחי יש תסמינים המעידים על הפגיעה באזור של המוח שניזוק מהדימום. תסמינים אחרים כוללים כאלה שמצביעים על עלייה בלחץ התוך גולגולתי שנגרם על ידי הפעלת לחץ של מסה גדולה על המוח. בנוסף, התסמינים יכולים לכלול כאב ראש, חום, חולשה חד צדדית, הקאות, פרכוסים, ירידה ברמת ההכרה ונוקשות בצווארלעיתים קרובות הסימפטומים עלולים להחמיר במשך הזמן.דימום מוחי לעיתים קרובות מאובחן בטעות כמו דימום מוחי תת-עכבישי בשל הדמיון הרב בתסמינים בניהם. כאב ראש חמור ואחריו הקאה היא אחד הסימפטומים המשותפים הנפוצים ביותר.סימפטום נפוץ נוסף הוא התמוטטות עקב אחד מהדימומים. אנשים מסוימים עלולים אף לחוות דימום מתמשך מהאוזן. חלק מהחולים עשויים להיכנס לתרדמת בשל הדימום.

גורמים

דימום מוחי הוא הגורם השני הכי שכיח לגרימת שבץ, והוא מהווה 10% מהאשפוזים באירוע מוחי. לחץ דם גבוה מעלה את הסיכון הספונטני לדימום מוחי פי שניים עד פי שישה. דימום מוחי שכיח יותר בקרב מבוגרים מאשר אצל ילדים . גורמי סיכון עבור דימום מוחי כוללים: לחץ דם גבוה, עישון, צריכת אלכוהול מופרזת, כולסטרול נמוך וסמים.

אבחנה

אנגיוגרפיות באמצעות טומוגרפיה ממוחשבת (CT) ותהודה מגנטית (MRI) הוכחו כיעילות באבחון שינויים בכלי דם תוך-גולגולתי לאחר דימום מוחי.  לעיתים קרובות, תידרש אבחנה נוספת על מנת לשלול סיבה משנית של דימום.
דימום מוחי מזוהה על ידי סריקות סי. טי. כי הדם נראה בהיר יותר מאשר רקמות אחרות והוא מופרד מהחלק הפנימי של הגולגולת על ידי רקמת המוח. לעיתים קרובות, הרקמה שמסביב לדימום פחות צפופה משאר המוח בגלל בצקת, ולכן תופיע בצורה כהה יותר בבדיקת הסי. טי.
הדימום המוחי מתחלק לדימום חריף ודימום מאוחר. דימום חריף (אקוטי) מוגדר כדימום שמתחיל בזמן הפציעה בעוד שדימום מאוחר יכול להופיע החל משש שעות אחרי הפציעה ואף יכול להופיע רק כעבור מספר שבועות.

מיקום

דימום מוחי שנובע מלחץ דם גבוה בדרך כלל יתרחש בפוטמן או התלמוס (60%), המוח הגדול (20%), המוח הקטן (13%) או פונס (7%).

פרוגנוזה

הסיכון למוות כתוצאה מדימום מוחי בפציעת מוח טראומטית הוא גבוהה במיוחד שהפציעה מתרחשת בגזע המוח. דימומים בתוךהמוח המוארך הם כמעט תמיד קטלנים, כי הם גורמים נזק לעצב התועה אשר ממלא תפקיד חשוב בשמירה על זרימת דם ונשימה. סוג זה של דימום יכול להתרחש גם בקליפת המוח או אזורים קורטיקליים, בדרך כלל בחלק הקדמי או הזמני, בשל פגיעת הראש, ולפעמים במוח הקטן.
עבור דימום ספונטני שנראה בסריקת סי. טי., התמותה היא בין 34 - 50 % תוך 30 ימים אחרי הפגיעה, וחצי מהמקרים מתרחשים ביומיים הראשונים. למרות שהרוב המכריע של מקרי מוות מתרחשים בימים הראשונים אחרי הדימום, יש לאלה שהצליחו להתגבר עליהם בטווח הארוך עודף תמותה של 27% בהשוואה לאוכלוסייה הכללית.

אפידמיולוגיה

דימום מוחי מהווה 20% מכלל המקרים של מחלות כלי הדם בארצות הברית, כאשר לפניהם יש את קריש הדם (40%) ו- תסחיף מוחי (30%). מצב זה שכיח פי שניים יותר בקרב אנשים שחורים לעומת לבנים.

מחקר

התגובה הדלקתית המופעלת על ידי השבץ נחשבת לתורמת לנזק הנגרם מהדימום המוחי. בנוסף, מחקרים שבוצעו לאחר המוות הראו כי תגובת הדלקת מתחילה כמה ימים לפני הדימום ונמשכת מספר ימים אחרי הדימום המוחי. שינוי פוטנציאל הפעולה וקיטוב תאי המיקרוגלייה עשוי להפחית את הפגיעה במוח כתוצאה מדימום מוחי ולשפר את החלמת המוח. כיום קיים תחום עניין חדש והוא חקירת תאי פיטום ותפקידם בשבץ.
עזר גת

עזר גת (נולד ב-1959) הוא חוקר ישראלי בתחום ההיסטוריה הצבאית המלמד בחוג למדע המדינה באוניברסיטת תל אביב. הוא מחברו של הספר "מקורות המחשבה הצבאית מהנאורות ועד קלאוזביץ'" ובעל מספר חיבורים נוספים בתחום מדעי המדינה והאסטרטגיה הצבאית. גת והוגים נוספים, ביניהם סטיבן פינקר, גורסים כי שכיחות המלחמות נמצאת בירידה בעולם המודרני. גת קיבל את פרס א.מ.ת בשנת 2019.

ביוגרפיה

גת הוא בוגר בית הספר הריאלי העברי בחיפה, בעל תואר ראשון מאוניברסיטת חיפה (1975–1978), תואר שני מאוניברסיטת תל אביב (1979–1983) ובעל תואר דוקטור של אוניברסיטת אוקספורד (1984–1986). כמו כן לימד גת באוניברסיטת ייל, באוניברסיטת ג'ורג'טאון ובאוניברסיטת פרייבורג שבגרמניה. גת הוא רב-סרן במילואים.  
גת כיהן כראש החוג למדע המדינה באוניברסיטת תל אביב (1999–2003) ושוב משנת 2010.
כמו כן, ייסד את התוכנית לתואר שני ללימודי דיפלומטיה וביטחון לאומי. 
גת הופקד על הקתדרה על שם עזר ויצמן לביטחון לאומי.

תחומי מחקר

תחום המחקר העיקרי של גת הוא ההיסטוריה של תופעת המלחמה והתפתחותה של ההגות הצבאית. במחקרו משלב גת דיסציפלינות שונות, ביניהן פסיכולוגיה, סוציולוגיה, מדע המדינה, אבולוציוניזם חברתי ועוד.
ספרו של גת "המלחמה בציוויליזציה האנושית" (War in Human Civilization) נבחר כאחד מהספרים הטובים ביותר של שנת 2006 על ידי The Times Literary Supplement.
ספריו תורגמו לספרדית, יפנית, סינית, יוונית וטורקית.
ריו גראנדה

גאוגרפיה ומים

בחלק גדול מנתיבו זורם הריו גראנדה באזורים הרריים, מעל 1,000 מ' מעל פני הים. בניו מקסיקו, עובר הריו גראנדה דרך "בקע ריו גראנדה", יוצר קניונים, חוצה אגני סחף, ויוצר נוף של יערות צמחי נהר המייצבים את אגני ההצפה שבהם הוא זורם.
מאל פאסו, השוכנת בגובה של 1,147 מ', זורם הנהר לכיוון דרום מזרח ומהווה את הגבול בין טקסס למקסיקו (קטע קצר מאוד ממנו מהווה לפני כן את הגבול בין המדינות טקסס לניו מקסיקו), כשמרבית נתיבו עובר באזורים מדבריים. לקראת שפכו, באזור הסוב-טרופי של מפרץ מקסיקו, זורם הנהר באזורים חקלאיים, וחלק ניכר ממימיו מנוצל להשקיה.
השימוש במימיו מוסדר באמצעות אמנה בין קולורדו, ניו מקסיקו וטקסס, ובנתיב הגבול שבין ארצות הברית למקסיקו - באמצעות הסכם בין שתי המדינות. ישנן שנים, שבשל מיעוט גשמים ובשל צריכת יתר של מימיו, זרימתו דלילה עד כדי התייבשות מוחלטת, מה שמעורר חשש אקולוגי כבד בדבר עתידו.

גאולוגיה והיסטוריה

לפני מיליוני שנים נשפך הנהר לימת קבסה דה ואקה שבדרום בקע ריו גראנדה. אך לפני כמיליון שנים, בתקופת הפליסטוקן, הוא פרץ את הימה בעזרת נהרות נוספים שנשפכו אף הם לימה, והחל לזרום בנתיבו המוכר היום (בבקע כושל) לכיוון דרום-מזרח ועד למפרץ מקסיקו.
לפני מלחמת ארצות הברית-מקסיקו התחוללו סביב הנהר סכסוכי גבול בין ארצות הברית למקסיקו, כשארצות הברית טענה שהוא הגבול בינה לבין מקסיקו, ומקסיקו טענה שהנהר כולו הוא חלק משטחה והגבול עובר צפונית לו בנהר הנוצ'ס.
לאחר המלחמה, ועל-פי הסכם גואדלופה אידלגו משנת 1848, נקבע הנהר כגבול בין שתי המדינות, ורבים מהעבדים הטקסנים חצו את הנהר על מנת לברוח מאדוניהם. כיום מקסיקנים רבים משתמשים בנהר כדי להסתנן לארצות הברית.
בלגרביה

בלגרביה (באנגלית: Belgravia) היא שכונה במרכז לונדון. היא נמצאת ברובה ברובע הסיטי של וסטמינסטר, אולם חלקה המערבי נמצא ברובע המלכותי של קנזינגטון וצ'לסי. השכונה גובלת בשכונת נייטסברידג' בצפונה, ממזרח לשכונה שוכן ארמון בקינגהם, בדרומה נמצאת פימליקו ובמערבה גובלת השכונה ברחוב סלואון, ובשכונות נייטסברידג' וצ'לסי.

היסטוריה

מרבית השטח בו ממוקמת השכונה כיום היה בבעלותו של ריצ'רד גרוונר, המרקיז השני מווסטמינסטר. גרוונר פיתח את השטח בשנות ה-20 של המאה ה-19 בעזרת הקבלן תומאס קיוביט. במרכז השכונה, סביב כיכר בלגרייב וכיכר איטון, נבנו בתי טרסה רחבים. כבר מראשיתה הייתה זו אחת השכונות האופנתיות ביותר בלונדון, בשל מיקומה - בין ארמון קנזינגטון לארמון בקינגהאם, ובשל העובדה שהשכונה נבנתה כשכונת מגורים יוקרתית ושקטה ללא מבני עסקים חנויות. כיום ממוקמות בשכונה שגרירויות רבות.
בין היתר התגוררו בשכונה ראשי ממשלת בריטניה: סטנלי בולדווין, ארתור נוויל צ'מברלין ומרגרט תאצ'ר, וכן לורד ראנדולף צ'רצ'יל (אביו של וינסטון צ'רצ'יל), ג'ורג' פיבודי, פרדריק שופן, ויויאן לי, בריאן אפשטיין, איאן פלמינג, שון קונרי, רוג'ר מור, מרי שלי, אלפרד טניסון, רומן אברמוביץ', ג'ואן קולינס ושרה ברייטמן.
כיום נחשבת השכונה לאחת השכונות היקרות ביותר בלונדון.
הרכבת התחתית של שיראז

קו מספר 2

קו מספר 2 של הרכבת התחתית של שיראז נמצא בבנייה ואורכו הצפוי הוא 15 ק"מ וצפויות להיות בו 13 תחנות. הוא יסתעף מקו מספר 1 בתחנת "כיכר אימאם חוסיין" (12 במספר).

קו מספר 3

קו מספר 3 של הרכבת התחתית של שיראז נמצא בשלבי תכנון. אורכו הצפוי הוא 10 ק"מ וצפויות להיות בו 7 תחנות.

קווים מספר 4–6

קווים אלו נמצאים בשלבי תכנון.
תאוריה של צדק

תאוריה

רולס פותח את התאוריה שלו בטענה הבאה: בתחומים חברתיים העיקרון היסודי ביותר הוא צדק. בלב תורת הצדק של רולס עומדים שני עקרונות: הראשון - שוויון בחלוקה של חירויות יסוד. לכל אזרח יש זכות שווה למערכת המקיפה ביותר של זכויות יסוד שמתיישבת עם הענקה של אותם זכויות לכל האחרים. השני - אי שוויון בחלוקת משאבים מוצדק בשני תנאים: א. אם אי השוויון הוא תוצאה של הישגים שונים בתנאים של תחרות הוגנת בהזדמנויות שוות. ב. אם אי השוויון פועל לטובת החלשים ביותר. תנאי זה זוכה לשם "עקרון ההפרשיות". ניתן לפשט את שני העקרונות הללו לטענה שאי שוויון הוא מוצדק רק אם הוא עובד למען כולם.
רולס מבסס עקרונות אלו בעזרת תרגיל מחשבתי העונה לשם "המצב ההתחלתי" (חלופה ל"מצב הטבעי" של הוגי האמנה החברתית). "המצב ההתחלתי" הוא מצב היפותטי בו מתאספים קבוצה של אנשים, שאינם שייכים לאף קבוצה קיימת, השרויים במצב של שוויון מוחלט, נטולי הבדלים, ותכונותיהם היחידות הם אלו המשותפות למין האנושי כולו. ברצונה של קבוצה זו להקים ישות חדשה, בין אם היא חברה או מדינה. לצורך הקמת ישות זו על חברי הקבוצה להחליט מהם עקרונות הצדק והמוסר אשר יהוו את הבסיס להתנהלות חייהם המשותפים ולהתנהלותם של המוסדות הציבוריים שיפעלו בישות. לטענתו של רולס עקרונות הצדק ההוגנים עבור החברה, הם אותם העקרונות אשר עליהם יסכימו חברי הקבוצה בעזרתו של תרגיל מחשבתי אותו הוא מכנה "מסך הבערות". על פי רולס "מסך הבערות" הוא מצב בו כל חבר קבוצה ב"מצב ההתחלתי" מכיר את חוקי הטבע והמדע אך נמנעת ממנו הידיעה אודות מי הוא; מה מעמדו בחברה ובאיזו תקופת חיים הוא נמצא; כלומר - "מסך הבערות" מסנן כל פרט מזהה ודעה קדומה שיש לאדם לרבות מידע כלכלי או חברתי שבעזרתו הוא יוכל לקבל החלטות על חלוקת המשאבים. לדעת רולס, למשל, חברי הקבוצה יכולים להכיר מונחים כלכליים כמו קפיטליזם או סוציאליזם, אך תחת "מסך הבערות" הם אינם יודעים באיזו גישה הם תומכים.

מסרו העיקרי של רולס

רולס מציע את עקרון ה"מקסימין" (Maximin) ככלל מנחה אשר על פיו יחלקו אנשי המצב ההתחלתי את הטובין הראשוניים במדינה הצודקת. לפי עיקרון זה, בתנאי אי וודאות ייבחרו הפרטים באלטרנטיבה "הרעה במיעוטה", דהיינו הטובה ביותר מבין שאר התוצאות הגרועות אשר נובעות מהאלטרנטיבות המתחרות. כלומר, כאשר צריך לבחור בין חברה שמייצרת יותר אך הייצור מתחלק בצורה לא שוויונית, הפרט יהיה מעוניין לחיות בחברה סוציאל-דמוקרטית, בה הסך הכול יהיה קטן יותר, אבל חלקו של החלש ביותר יהיה הגדול ביותר האפשרי. לדעת רולס, עדיף את המצב המאוזן ביותר, כך שמצבו של הגרוע ביותר יהיה הטוב ביותר האפשרי.
בריאות הנפש

בריאות הנפש הוא תחום העוסק בתחושה הפסיכולוגית של רווחה נפשית של האדם, ובקיומן או היעדרן של הפרעות נפשיות; באיכות המצב הנפשי, הרגשי או באיכות יכולת התפיסה.

מאפיינים

המונח "בריאות נפש" אינו זהה למונח "רפואת נפש" (פסיכיאטריה), העוסק רק בהיבטים הקליניים של בעיות נפשיות, והוא עשוי להיות קשור לאיכות חיים. בפסיכולוגיה חיובית או בהוליזם, למשל, המונח משקף גם את יכולתו של הפרט ליהנות מחייו; ובאיזון הנדרש בין פעילויות שונות של הפרט להשגת חוסן נפשי. ארגון הבריאות העולמי קובע כי אין הגדרה מקובלת של בריאות הנפש, והדבר שונה מתרבות לתרבות; ולעיתים גם בין יחידים וגישות שונות בפסיכולוגיה.

היסטוריה והתפתחות

בימי הביניים, הובילו רופאים ערביים את הטיפול בהפרעות נפשיות, וקשרו בין רוחניות לבין מצב בריאות הנפש. הפסיכיאטר אייזק ריי, שהיה אחד ממקימי האגודה הפסיכיאטרית האמריקאית, פיתח את הנושא והגדיר "היגיינה נפשית" כיכולת לשמור על הנפש חסינה מפני אירועים שפוגעים בה.
ריהארד גוזמיץ'

קריירת מועדונים

גוזמיץ' התקדם במחלקת הנוער של קבוצת סומבטהיי האלאדאש עד אשר עלה לסגל הקבוצה הבכירה בעונת 2004-2005. אחרי עונת בכורה בה שותף ב-5 משחקי ליגה בלבד, המשיך לשחק בהאלאדאש 9 עונות נוספות, בהן היה לשחקן הרכב קבוע בסגל המועדון. ב-10 בספטמבר 2014, לאחר 10 עונות בהן שותף ב-247 משחקי ליגה במדי האלאדאש, חתם גוזמיץ' במועדון ליגת העל הפולנית ויסלה קרקוב. ב-7 בינואר 2017 חתם בינביאן פונדה הסינית.

קריירה בינלאומית

גוזמיץ' ערך את הופעת הבכורה שלו בנבחרת ההונגרית, ב-14 בנובמבר 2011, במהלך משחק ידידות מול נורווגיה בו הפסידה הונגריה בתוצאה 2-0. ב-7 בספטמבר 2015, כבש גוזמיץ' את שערו הראשון עבור הונגריה, בתיקו החוץ 1-1 מול צפון אירלנד במסגרת מוקדמות יורו 2016. הוא נכלל בסגל הנבחרת ההונגרית לטורניר הגמר של יורו 2016 בצרפת.
יחסי איראן–סודאן

היסטוריה

סודאן שמרה על יחסים טובים עם השאה של איראן לפני המהפכה האיראנית במטרה לקבל מספר הלוואות. לאחר המהפכה תמכה סודאן בעיראק במלחמת איראן-עיראק, יחד עם מדינות ערביות נוספות.
בשנות ה-80 המאוחרות, ביקר ראש ממשלת סודאן א-סאדק אל-מהדי בטהראן ובכך יצר את היחסים הדיפלומטיים בין ארצו לבין הרפובליקה האסלאמית.
עקב מהפכות אסלאמיות שהתרחשו במדינות שונות באמצעות הפיכות צבאיות, עסק ראש ממשלת סודאן עומר אל-בשיר בהידוק יחסי מדינתו עם איראן. הידוק יחסי סודאן עם איראן סייע לעומר אל-בשיר להמשיך את האסלאמיזציה של סודאן.
על אף שסודאן הייתה מדינה אסלאמיסטית במשך השנים, ועל אף שסודאן היא מדינה סונית ואיראן שיעית, שתי המדינות הפכו במהרה לבעלות ברית קרובות.
בשנת 1991 ביקר נשיא איראן אכבר האשמי רפסנג'אני בח'רטום בליווי יותר מ-150 בכירים איראניים. במהלך ביקורו הוא הכריז כי "המהפכה האסלאמית של סודאן, לצד איראן, חלוצת המהפכה, היא ללא ספק מקור למהפכה בכל רחבי העולם המוסלמי".
ב-4 בינואר 2016 ניתקה סודאן את יחסיה הדיפלומטיים עם איראן.

יחסים כלכליים

בשנת 1991 נחשפו ראיות הנוגעות להגדלת הקשרים הצבאיים והכלכליים בין סודאן לאיראן. מנהיגים איראניים מדרגים גבוהים קיימו אינספור ביקורים בסודאן, שבהם נחתמו הסכמי סחר בין שתי המדינות. הסחר בין שתי המדינות ימשיך כנראה להיות מוקד היחסים בין שתי המדינות. איראן חשודה באספקת מיליון טונות של נפט מדי שנה.

יחסים צבאיים

באוגוסט 2008 דווח בשנת 1993 מימנה רכישת 20 מטוסי-תקיפה סיניים. איראן התחייבה לסייע לממשלת סודאן ב-17 מיליון דולר עבור המטוסים.
ב-1995 ביקרה משלחת צבאית איראנית בחרטום במטרה להעריך את הצרכים הצבאיים של סודאן. איראן סיפקה לסודאן רכבים משוריינים, ארטילריה כבדה וציוד מכ"ם. בשנה שלאחר מכן, שתי המדינות חתמו על הסכם להרחבת שיתוף הפעולה שלהן.
באפריל 1996 דיווחה ממשלת סודאן כי תעניק לחיל הים האיראני אישור לשימוש במתקנים ימיים במדינה, בתמורה לסיוע כספי מאיראן לרכישת נשק. המערב הביע דאגה עמוקה באשר לגידול בקשרים הצבאיים בין איראן לסודאן. בשנת 1993 הגדירה מחלקת המדינה האמריקנית את סודאן כמדינה המממנת טרור.
בשנת 2008 חתמו סודאן ואיראן על הסכם לשיתוף פעולה צבאי. ההסכם נחתם על ידי שר ההגנה האיראני מוסטפא מוחמד נג'אר ועמיתו הסודאני עבד אל-רחים מוחמד חוסיין.
במסמך שדלף בקיץ 2014 הוגדרו היחסים בין שתי המדינות כ"אסטרטגיים" "צבאיים" ו"הגנתיים".]

ביקורים רשמיים

במהלך השבוע האחרון של חודש אפריל 2006, נפגש נשיא סודאן עומר אל-בשיר עם מספר מנהיגים איראניים בטהראן, ובין היתר, המנהיג העליון עלי ח'אמנאי ונשיא איראן מחמוד אחמדינז'אד. במסיבת עיתונאים משותפת ב-24 באפריל אמר אחמדינז'אד כי "התרחבות הקשרים בין שתי המדינות משרתת את האינטרסים של שני העמים, האזור והעולם המוסלמי, בעיקר מהבחינה של חיזוק השלום והיציבות". במסיבת העיתונאים אף בירך נשיא סודאן את איראן על מאמציה להשגת "כוח גרעיני למטרות שלום" ואילו נשיא איראן ציין את התנגדותו לקיום כוחות שמירת השלום של האו"ם בדארפור.
נשיא סודאן ביקר באיראן ביולי 2011 ונשיא איראן ביקר בחרטום בספטמבר אותה שנה כדי לדון ב"נושאים אסטרטגיים ובינלאומיים".
ז'אומה סוספדרה

קריירה

סוספדרה היה קיצוני שהתבסס על יכולת הכדרור שלו ובהרמות לרחבה. בצעירותו שיחק בשורות קבוצה קטנה מקולוניה גואל. ב-1931 הצטרף לקבוצת סנטבויה שמן העיירה סנט בוי דה ליוברגט, עיירת הולדתו. שלוש שנים מאוחר יותר עבר לגאווה, ושנה לאחר מכן הצטרף לסבדל, ששיחקה אז בליגה השנייה בספרד. ב-1936 פרצה מלחמת האזרחים הספרדית, במהלכה הושבת הכדורגל.
עם תום המלחמה ב-1939, עבר סוספדרה לברצלונה, הקבוצה הבכירה בקטלוניה ומהבכירות שבכדורגל בספרד. התקופה שלאחר מלחמת האזרחים הייהת קשה עבור ברצלונה, שרוב שחקניה ברחו לגולה ולא שבו בזמן המלחמה. סוספדרה השתלב במהרה בקבוצתו החדשה והיה שותף לקשייה הרבים. בעונתו הראשונה בברצלונה, שבה היא סיימה במקום התשיעי, שותף ב-17 מ-22 משחקי הליגה, בהם הבקיע שלושה שערים. העונה הבאה הייתה מוצלחת עבור יותר עבור ברצלונה בכלל וסוספדרה בפרט. סוספדרה הבקיע 5 שערי ליגה במהלך העונה, כולל צמד בקלאסיקו נגד ריאל מדריד בו ניצחה ברצלונה 3–0 ב-1 בדצמבר 1940, וברצלונה סיימה במקום הרביעי.
עונת 1941/1942 הייתה מהעונות הקשות בתולדות המועדון, עונה בה הקבוצה הייתה על סף ירידה לליגה השנייה. ב-22 במרץ 1942, במשחק נגד סביליה, הבקיע סוספדרה שער והיה חלק מניצחון בתוצאה 6–2 שבזכותו עלתה ברצלונה מעל לקו האדום, למקום ה-12, שעליו שמרה עד סוף העונה וכך נשארה בליגה הראשונה. על אף חוסר ההצלחה בליגה, זכתה הקבוצה בגביע. משחק הגמר נגד אתלטיק בילבאו, שנערך ב-21 ביוני באצטדיון צ'מרטין, הגיע להארכה לאחר ש-90 הדקות הראשונות שלו הסתיימו בתוצאת תיקו 3–3. בהארכה, הרים סוספדרה כדור מדויק לראשו של מריאנו מרטין, שנגח פנימה את שער הניצחון שהעניק לברצלונה את התואר.
בעונת 1942/1943 התאוששה ברצלונה מהמשבר שפקד אותה בעונה הקודמת והיא סיימה את הליגה במקום השלישי. במהלך העונה הבקיע סוספדרה חמישה שערים. בנוסף, במשחק הראשון של חצי גמר הגביע נגד ריאל מדריד ב-6 ביוני 1943 כבש סוספדרה שער וברצלונה ניצחה 3–0. אולם, במשחק הגומלין הובסה ברצלונה בתוצאה 11–1 והודחה מהטורניר. לאחר שבעונת 1943/1944 ערך שלוש הופעות בלבד, בעונת 1944/1945 כבש סוספדרה שני שערים ב-10 הופעות ובכך לקח חלק בזכייתה של ברצלונה באליפות ספרד השנייה בתולדותיה. בעונת 1945/1946 לא שותף באף משחק, ובעונה שלאחר מכן תרם שער אחד בשבע הופעות, בדרכה של ברצלונה למקום הרביעי בליגה. בשמונה שנותיו של סוספדרה בברצלונה, ערך 161 הופעות, בהן הבקיע 38 שרים.
בקיץ 1947 עבר סוספדרה מברצלונה ליריבה העירונית שלה, אספניול, שם שיחק במשך עונה אחת. בעונה זו הופיע ב-19 משחקי ליגה, בהם כבש שלושה שערים. ב-1948 עבר לאספניה אינדוסטריאל, קבוצה קטנה מהעיר ברצלונה. כעבור שנה שב לעיר הולדתו והוא שיחק למשך עונה בודדת במדי סנטבויה. בתום השנה הצטרף לאאוזבי גואל, קבוצה קטנה מפאתי העיר ברצלונה. ב-1954, כעבור ארבע שנים במדיה, פרש ממשחק.
ישראל שפיגל

ישראל שפיגל (ו' באלול תרצ"ד, 17 באוגוסט 1934 - ו' באב תשע"א, 6 באוגוסט 2011) היה עיתונאי פובליציסט, מתרגם והגיוגרף חרדי, עורך המודיע, עורך דגלנו ובעל מדור שבועי ביתד נאמן.

ביוגרפיה

נולד בירושלים למשפחה מחסידות צ'ורטקוב. אביו, דוד משה, נקרא על שם האדמו"ר רבי דוד משה פרידמן מצ'ורטקוב, ולבנו קרא על שם בנו האדמו"ר רבי ישראל מצ'ורטקוב שנפטר מספר חודשים לפני לידתו. אמו, חיה מאטיל, היא בת למשפחת וינשטוק, צאצאי אדמו"רי ללוב (אחיה הם הרבנים המקובלים משה יאיר וינשטוק ויוסף וינשטוק). אביו, דוד משה שפיגל, שימש הגבאי הראשי של בית המדרש צ'ורטקוב בשכונת מאה שערים.
שפיגל התחנך בישיבות היישוב הישן - עץ חיים וחיי עולם. בגיל צעיר התגייס לצבא. בשנות החמישים נישא לחיה טובה גפן, ממשפחת אדמו"רי וולברוז'. בניו נישאו לבנותיהם של הדיין הרב משה יוסף מילצקי מירושלים והדיין הרב אריה הורוביץ מבני ברק. בתו נשואה לבנו של הרב דב יפה. דודנו הוא הסופר החרדי יאיר וינשטוק. אחותו של שפיגל, מרים וינשטוק הוציאה כמה ספרים.
התגורר בשכונת בית וגן בירושלים.

קריירה עיתונאית וספרותית

שפיגל היה מחלוצי העיתונות החרדית בישראל. באמצע שנות ה-50, בשנות העשרים לחייו הצטרף ככתב צעיר לסגל עיתונאי המודיע וכיסה תחומים רבים. בתחילת שנות ה-60 מונה לממלא-מקום העורך, ובשנות ה-70 מונה לעורך העיתון, יחד עם משה עקיבה דרוק. 
עיקר פרסומו היה כפובליציסט המבטא את דעת התורה וההשקפה של הקו האידאולוגי החרדי-אגודאי. בשנת 1982 הוציא את הספר "בדרך המלך" שהכיל פרקי עיון והיסטוריה של אגודת ישראל. בשנת 2009, שנתיים לפני פטירתו, הוציא את הספר "והארץ אזכור", הפורס את עיקרי ההשקפה האגודאית על הציונות. מלבד מאמרי פובליציסטיקה פרסם שפיגל כתבות ורפורטז'ות בתחומים שונים, חלקן תחת שמות העט י. אלרואי וש. חמד. 
שפיגל היה חבר ופעיל מרכזי בתנועת צעירי אגודת ישראל, המזוהה עם הזרם הליטאי. לאחר הפילוג באגודת ישראל, עם הקמת העתון יתד נאמן בסוף שנות ה-80, עזב שפיגל את המודיע שמזוהה עם אגודת ישראל והצטרף ליתד נאמן המזוהה עם דגל התורה. מאז הוא פרסם מדור שבועי במוסף התורני של העיתון. בשנות ה-90 ערך את בטאון צעירי אגודת ישראל "דגלנו".
בשנות ה-50 עסק רבות בתרגום לעברית של ספרות יפה של סופרים אידיים חרדים בפולין, במסגרת הוצאת הספרים "נחליאל" שיסד יהודה ליב לוין. בשנות ה-90 פרסם את סדרת הספרים "שאל אביך ויגדך", מאוצרו של המגיד הירושלמי הרב שלום שבדרון. 
היה מקורב לחסידות רוז'ין ולאדמו"ריה, והיה חבר הנהלת ישיבת תפארת ישראל - רוז'ין בירושלים. עסק בההדרתם, עריכתם והוצאתם לאור של כתביהם של אדמו"רי בית רוז'ין. שנה לפני פטירתו פרסם שני כרכים של הספר "על הצדיקים ועל החסידים", בהם ריכז את מאמריו ורשימותיו על אדמו"רי רוז'ין. ערך את ספרי הרב חיים זייצ'יק וכן את ספרו של הרב אברהם יפה'ן "המוסר והדעת".